
ΑΠΟΦΑΣΕΙ Σ 

Αριθ. 10424 (1) 

Καταβολή εφάπαξ προσωρινού χορηγήματος για τις 
γιορτές Πάσχα 2004 στους μερισματούχους του Με¬ 
τοχικού Ταμείου Πολιτικών Υπαλλήλων (ΜΤΠΥ). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 51 του Π.Δ. 422/81 «Περί 
κωδικοποιήσεως των περί Μετοχικού Ταμείου Πολιτικών 
Υπαλλήλων διατάξεων». 

2. Τιςδιατάξειςτηςπαρ. 1 του άρθρου 19του Ν. 2386/96 
(ΦΕΚ 43/Α') «Ρυθμίσεις θεμάτων Εθνικών κληροδοτημά¬ 


των, δημοσίων και ανταλλαξίμων κτημάτων και άλλες δια¬ 
τάξεις», όπως αντικαταστάθηκε με τις διατάξεις της παρ. 
5του άρθρου 12του Ν. 2443/96 (ΦΕΚ265/Α') «Τροποποί¬ 
ηση και συμπλήρωση του Τελωνειακού κώδικα και άλλες 
διατάξεις». 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ57/Α72002). 

4. Την 14650/ΔΙΟΕ85/17.3.2004 απόφαση του Πρωθυ¬ 
πουργού και του Υπουργού Οικονομίας και Οικονομικών, 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 519/Β'/17.3.2004). 

5. Την 7/17.2.2004 απόφαση του Διοικητικού Συμβουλί¬ 
ου του Μετοχικού Ταμείου Πολιτικών Υπαλλήλων. 

6. Το γεγονός ότι με την απόφαση αυτή προκαλείται δα¬ 
πάνη σε βάρος του Προϋπολογισμού του ΜΤΠΥ ύψους εί¬ 
κοσι τριών εκατομμυρίων πεντακοσίων χιλιάδων 
(23.500.000) ευρώ περίπου, για την αντιμετώπιση της 
οποίας για το έτος 2004 έχει εγγράφει σχετική πίστωση 
στον ΚΑΕ 0622, «Μηνιαία μερίσματα», αποφασίζουμε: 

1. Εγκρίνουμε τη χορήγηση εφάπαξ προσωρινού χορη¬ 
γήματος για τις γιορτές του Πάσχα 2004 στους μερισμα- 
τούχους του Μετοχικού Ταμείου Πολιτικών Υπαλλήλων 
που δικαιούνται μέρισμα κατά την 11η Απριλίου 2004. 

2. Το ποσόν του παραπάνω προσωρινού χορηγήματος 
θα είναι ίσο με ένα μηνιαίο μέρισμα, που δεν μπορεί να εί¬ 
ναι κατώτερο των εβδομήντα εννέα ευρώ και πενήντα 
επτά λεπτών (79,57)και θα καταβληθεί με την πληρωμή 
του μερίσματος της Β'τριμηνίας 2004. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Μαρτίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. οικ. 2197 (2) 

Τροποποίηση των διατάξεων του Κ.Α.Φ. Λιμένα 
Ελευσίνας για την Εφάπαξ αποζημίωση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/32 
«Περί ρυθμίσεωντον εις τους λιμένας φορτ/των εργασιών». 

2. Τις διατάξεις των Ν.Δ. 1147/72 και 1276/72 «Περί φο¬ 
ρολογικών διευκολύνσεων κ.λπ.». 

3. Τις διατάξεις του άρθρου 12του Π.Δ. 369/89 «Οργά¬ 
νωση των Υπηρεσιών Εργασίας των Νομαρχιών». 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας Ρύθμιση θεμάτων για την 
Τοπ. Αυτ/ση και άλλες διατάξεις» και ειδικότερα του άρ¬ 
θρου 7. 

5. Τον Κανονισμό του Κ.Α.Φ. Λιμένα Ελευσίνας, όπως 
ισχύει σήμερα. 

6. Την 1459/8.12.2003 Απόφαση της Δ.Ε. του ΚΑΦ Λιμέ¬ 
να Ελευσίνας. 

7. Το 11046/12.1.2004 έγγραφο του Γενικού Γραμματέα 
Περιφέρειας Αττικής με το οποίο εγκρίνει την αναπρο¬ 
σαρμογή της εφάπαξ αποζημίωσης των φορτ/των του Κε¬ 
φαλαίου Αποζημίωσης Φορτ/των (Κ.Α.Φ.) Λιμένα Ελευσί¬ 
νας κατά ποσοστό 10%. 

8. Την 11063/27.12.2002 προγενέστερη Απόφασή μας 
περί «Τροποποίησης των διατάξεων του ΚΑΦ Λιμένα 
Ελευσίνας για την εφάπαξ αποζημίωση» η οποία δημοσι- 
εύθηκε στο ΦΕΚ 119/Β75.2.2003. 

9. Την οικονομική αντοχή του ΚΑΦ Λιμένα Ελευσίνας. 

10. Την 1/1992 Εγκύκλιο της Γραμματείαςτου Υπ. Συμ¬ 
βουλίου. 

11. Τηνοικ. 16978/12.11.2003 (ΦΕΚ 1693/Β/2003) από¬ 
φαση του Γ.Γ. Περ. Αττικής για μεταβίβαση αρμοδιοτή¬ 
των και εξουσίας υπογραφής, αποφασίζουμε: 

Τροποποιούνται μερικώς οι διατάξεις της περ. α της 
παρ. 1 του άρθρου 20 του Κανονισμού Λειτουργίας του 
Κ.Α.Φ. Λιμένα Ελευσίνας, όπως αυτές ισχύουν σήμερα με¬ 
τά την 11063/27.12.2002 προηγούμενη απόφασή μας ως 
κατωτέρω. 

Άρθρον 20 1 .α. Για τους Φορτ/τωτές Λιμένα Ελευσίνας 
που έχουν δέκα χρόνια συμμετοχής στο Κ.Α.Φ. (βασικός 
χρόνος) είκοσι δύο χιλιάδες τριακόσια ογδόντα και ογδό¬ 
ντα ένα (22.380,81) ευρώ το ποσόν αυτό θεωρούμενο βα¬ 
σικό προσαυξάνεται: 

1) Κατά ποσοστό 25% δηλ. κατά ευρώ 5.595,20 για κά¬ 
θε χρόνο συμμετοχής στο Κ.Α.Φ.Ε., ήτοι από το 11ο έτος 
και μέχρι συμπληρώσεως τριάντα χρόνων ευρώ 
111.904,00 δηλ. (20.380,81 X 25% = 5.595,20 ευρώ για κά¬ 
θε χρόνο, οπότε 20 χρόνια X 5.595,20 = 111.904,00 ευρώ). 

2) Κατά ποσοστό 15% για κάθε χρόνο πέραν των 30 
ετών ήτοι από το 31 ον έτος και μέχρι συμπληρώσεως 
τριάντα πέντε (35) ετών 16.785,60 δηλ. 22.380,81 X 15%= 
3.357,12 για κάθε χρόνο οπότε 5 χρόνια X 3.357,12 = 
16.785,60 ευρώ). 

Το συνολικό δε ποσόν της εφάπαξ αποζημιώσεως δεν 
είναι δυνατό σε καμία περίπτωση να υπερβεί τις εκατόν 
πενήντα μία χιλιάδες εβδομήντα και σαράντα μία 
(151.070,41) ευρώ. 

Κατά τα λοιπά εξακολουθεί να ισχύει όπως έχει ο Κανο¬ 
νισμός Λειτουργίας του Κ.Α.Φ. Λιμένα Ελευσίνας. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως και δεν θα 
βαρύνει τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 3 Μαρτίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 


Αριθ. 1315 (3) 

Έγκριση Τροποποίησης Οργανισμού Εσωτερικής Υπηρε¬ 
σίας του Πνευματικού Κέντρου Δήμου Ασπροπύργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8 παρ. 5 του Ν. 2307/95. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτοδιοίκηση και άλλες διατάξεις». 

3. Τις διατάξεις του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» όπως ισχύει με τις τροποποιήσεις 
του. 

4. Τις διατάξεις του Δημοτικού και Κοινοτικού Κώδικα 
Π.Δ. 410/95 ειδικότερα δε των άρθρων 106 και 198. 

5. Τις διατάξεις του άρθρου 106 του Ν. 2362/95 «περί 
Δημοσίου Λογιστικού Ελέγχου των δαπανών του Κρά¬ 
τους και άλλες διατάξεις». 

6. Των Π.Δ/των50/2001 (Φ.Ε.Κ39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα 37α/1987» (Φ.Ε.Κ 11/Α/1987) «Μερική 
επέκταση διατάξεων που ισχύουν για τους Δημοσίους 
Υπαλλήλους και τους Υπαλλήλους των Ο.Τ.Α.» όπως ισχύ¬ 
ουν κάθε φορά. 

7. Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

8. Τον ισχύοντα Οργανισμό Εσωτερικής Υπηρεσίας του 
Πνευματικού Κέντρου Δήμου Ασπροπύργου (ΦΕΚ δημο¬ 
σίευσης 1249/τ.Β713.10.2000). 

9. Το 15/1/4.12.2003 Πρακτικό Υπηρεσιακού Συμβουλί¬ 
ου Περιφέρειας Αττικής - Δ/νσης Τοπ. Αυτοδ/σης & Διοί¬ 
κησης Δυτ. Αττικής, στο οποίο διατυπώνει την σύμφωνη 
γνώμη του επί των 27/2003 και 373/2003 αποφάσεων του 
Διοικητικού Συμβουλίου του Πνευματικού Κέντρου και Δη¬ 
μοτικού Συμβουλίου του Δήμου Ασπροπύργου αντίστοιχα 
περί «Τροποποίησης του Οργανισμού Εσωτερικής Υπηρε¬ 
σίας του Πνευματικού Κέντρου Δήμου Ασπροπύργου». 

10. Τηνοικ. 16978/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση αρμοδιοτήτων και εξουσίας υπογραφής, 
αποφασίζουμε: 

Εγκρίνουμετις 27/2003 και 373/2003 αποφάσειςτου Δι¬ 
οικητικού Συμβουλίου του Πνευματικού Κέντρου και Δη¬ 
μοτικού Συμβουλίου Δήμου Ασπροπύργου περί «Τροπο¬ 
ποίησης Οργανισμού Εσωτερικής Υπηρεσίας του Πνευ¬ 
ματικού Κέντρου Δήμου Ασπροπύργου» ως εξής: 

ΑΡΘΡΟ Ιο 

Η Συγκρότηση των υπηρεσιών του Πνευματικού Κέ¬ 
ντρου Δήμου Ασπροπύργου έχει ως εξής: 

I) ΓΡΑΜΜΑΤΕΙΑ ΠΡΟΕΔΡΟΥ ΔΙΟΙΚ. ΣΥΜΒΟΥΛΙΟΥ Π.Κ. 

Α. Γ ραφείο Διοικητικών Υπηρεσιών 

Β. Γραφείο Οικονομικών Υπηρεσιών 

Γ. Γ ραφείο Πολιτιστικών - Μορφωτικών Δραστηριοτή¬ 
των 

ΑΡΘΡΟ 2ο 

Α. Γ ραφείο Διοικητικών Υπηρεσιών 

Προΐσταται υπάλληλος κλάδου ΠΕΙ ή ΤΕ17 ή ΔΕΙ. 

1. Υπηρεσία Διοικητικού Συμβουλίου - Εκτελεστικής 
Επιτροπής. 

2. Υπηρεσία Διεκπεραίωσης Εγγράφων - Πρωτοκόλλου 
- Αρχείου - Αποθήκης - Φύλαξης & Καθαριότητας του κτι¬ 
ρίου. 

3. Υπηρεσία Θεμάτων Προσωπικού Π. Κ. 

4. Υπηρεσία Δημοσίων Σχέσεων. 

Β. Γραφείο Οικονομικών Υπηρεσιών 

Προΐσταται υπάλληλος κλάδου ΠΕΙ ή ΤΕ17 ή ΔΕΙ. 

1. Υπηρεσία Εσόδων & Εξόδων - Προϋπολογισμού - Εκ- 
καθαρίσεως δαπανών & Εντολών - Απολογισμών οικονο¬ 
μικών ετών - Προμηθειών. 

2. Υπηρεσία Μισθοδοσίας & Ασφαλιστικών Θεμάτων. 

Γ. Γ ραφείο Πολιτιστικών - Μορφωτικών Δραστηριοτή¬ 
των 

Προΐσταται υπάλληλος κλάδου ΠΕΙ ή ΠΕ2 ή ΠΕ10 ή 
ΔΕΙ. 

1. Υπηρεσία Διοργάνωσης Εκδηλώσεων Πολιτιστικού, 
Μορφωτικού, Επιστημονικού, κ.α. χαρακτήρα. 

2. Υπηρεσία Δημοτικής Βιβλιοθήκης - Εκδόσεων (εντύ¬ 
πων, βιβλίων, συγγραμμάτων, κ.λπ.). 

3. Υπηρεσία Δημοτικού Ωδείου. 

4. Υπηρεσία Παραδοσιακών Χορών - Κατασκευής Πα¬ 
ραδοσιακών Στολών. 

5. Υπηρεσία Εικαστικών Εφαρμογών & λοιπών δραστη¬ 
ριοτήτων (Φωτογραφίας, Ζωγραφικής, Κινηματογράφου, 
κ.λπ.). 

ΑΡΘΡΟ 3ο 

Η οργανική σύνθεση & κατάταξη των θέσεων του προ¬ 
σωπικού του Πνευματικού Κέντρου ορίζεται ως εξής: 

Α) ΜΟΝΙΜΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

1. Δύο (2) θέσειςΔιοικητικού-Οικονομικού, κλάδου ΠΕΙ 
με βαθμό Δ' - Α' 

(Η μία θέση έχει μεταφερθεί από τον Δήμο με την 
377/24.5.2001 απόφ. Δημάρχου και σύμφωνα με την παρ. 
4 του άρθρου 12 του Ν. 2503/1977 «περί μετατάξεως με 
μεταφορά Θέσης»), 

2. Μία (1) θέση Εφόρου Βιβλιοθηκών, κλάδου ΠΕ2 με 
βαθμό Δ'- Α'. 

3. Μία (1) θέση Καθηγητού, κλάδου ΠΕΙ 0 με βαθμό Δ'-Α'. 

4. Μία (1) θέση Διοικητικού - Λογιστικού, κλάδου ΤΕ17 
με βαθμό Δ' - Α' 

5. Έντεκα (11) θέσεις Διοικητικού - Οικονομικού, κλά¬ 
δου ΔΕΙ με βαθμό Δ' - Α'. 

(Η μία θα καλυφθεί από προσωπικό που ήδη υπηρετεί 
στο Πνευματικό Κέντρο σε προσωρινή προσωποπαγή θέ¬ 
ση της εν λόγω ειδικότητας, η οποία θα κενωθεί με την κά¬ 
λυψη της οργανικής θέσης) 

6. Τρεις (3) θέσεις Εκπαιδευτικού Προσωπικού - Μουσι¬ 
κών, κλάδου ΔΕ με βαθμό Δ' - Α'. 

7. Μία (1) θέση Χειριστή Μηχανημάτων Προβολής Κι- 
νημ/κών Ταινιών, κλάδου ΔΕ με βαθμό Δ' - Γ'. 

8. Τρεις (3) θέσεις Κλητήρων - Θυρωρών - Γ εν. Καθηκό¬ 
ντων, κλάδου ΥΕ1 με βαθμό Ε' - Β'. 

9. Δύο (2) θέσεις Προσωπικού Καθαριότητας, κλάδου 
ΥΕ16 με βαθμό Ε' - Β'. 

Β) ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. Μία (1) θέση Χοροδιδασκάλου (πλήρους απασχόλη¬ 
σης) 

2. Μια (1) θέση Δασκάλου Κιθάρας (πλήρους απασχό¬ 
λησης) 


Γ) ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Για την αντιμετώπιση εποχιακών ή πρόσκαιρων ή άλλων 
περιοδικών αναγκών, βάσει των διατάξεων του άρθρου 
21 του Ν. 2190/94 (ΦΕΚ28/Α73.3.94) όπως ισχύει μετά τις 
τροποποιήσεις & συμπληρώσεις των Ν. 2225/94, Ν. 
2247/94, Ν. 2266/94, Ν. 2349/95, Ν. 2527/97, Ν. 2738/99 
καθώς και του άρθρου 9 του Ν. 3015/2002. 

1. Μία (1) θέση, Διοικητικού-Οικονομικού, κλάδου ΠΕΙ. 

2. Μία (1) θέση Διοικητικού - Λογιστικού, κλάδου ΤΕ17. 

3. Οκτώ (8) θέσεις, Διοικητικού - Οικονομικού, κλάδου 
ΔΕΙ. 

4. Δύο (2) θέσεις Εργατών Καθαριότητας, κλάδου 
ΥΕ16. 

5. Δύο (2) θέσεις Φυλάκων - Θυρωρών - Γεν. Καθηκό¬ 
ντων, κλάδου ΥΕ1. 

6. Δώδεκα (12) θέσεις Καλλιτεχνικού Προσωπικού, κλά¬ 
δου ΔΕ: 

α. Μία (1) θέση Καθηγητή Ανωτέρων Θεωρητικών - Σύν¬ 
θεσης & Ενοργάνωσης Πνευστών Οργάνων, 
β. Μία (1) θέση Καθηγητή Αρμονίου, 
γ. Δύο (2) θέσεις Επιμελητών Πιάνου, 
δ. Μία (1) θέση Δασκάλου Σαξοφώνου, 
ε. Μία (1) θέση συνεργάτη παραδοσιακών οργάνων, 
στ. Μία (1) θέση Δασκάλου Βυζαντινής, 
ζ. Δύο (2) θέσεις Επιμελητών Ειδικού Αρμονίας, 
η. Μία (1) θέση Δασκάλου Βιολιού, 
θ. Μία (1) θέση Καθηγητή Ζωγραφικής, 
ι. Μία (1) θέση Τεχνικού Φωτογραφίας. 

Οι υποψήφιοι των επί μέρους κατηγοριών που θα καθο¬ 
ρίζονται με την ανακοίνωση - προκήρυξη του Δημάρχου & 
Προέδρου Δ. Σ., πρέπει να έχουντα αντίστοιχα προσόντα 
που απαιτούνται, κάθε φορά για τους υπαλλήλουςτου ευ¬ 
ρύτερου Δημοσίου τομέα, όπως προβλέπονται ή θα προ- 
βλέπονται από νόμους, διατάγματα ή Υπουργικές αποφά¬ 
σεις. 

ΑΡΘΡΟ 4ο 

Οι αρμοδιότητες των υπηρεσιών που αναφέρονται στον 
παρόντα οργανισμό, καθορίζονται ως εξής: 

Α. Γ ραφείο Διοικητικών Υπηρεσιών 
1. Υπηρεσία Διοικητικού Συμβουλίου - Εκτελεστικής 
Επιτροπής. 

- Κατάρτηση ημερήσιων διατάξεων για τις συνεδριά¬ 
σεις του Διοικ.Συμβουλίου & της Εκτελεστικής Επιτρο¬ 
πής. 

- Έλεγχος έγκαιρης επίδοσης των σχετικών προσκλή¬ 
σεων στα μέλη και συγκέντρωση των στοιχείων που είναι 
απαραίτητα για την πληρότητα των θεμάτων. 

- Τήρηση πρόχειρων πρακτικών συνεδριάσεων. 

- Σύνταξη των αποφάσεων που λαμβάνονται και μέριμνα 
υποβολής τους, στην προϊστάμενη αρχή για έλεγχο και 
έγκριση. 

- Ενημέρωση ευρετηρίου αποφάσεων και εγκριτικών 
και τέλος τήρηση του σχετικού αρχείου. 

-Διεκπεραίωση κάθε εντολής του Προέδρου ΔΣ καθώς 
και του Αντιπροέδρου ή άλλων μελών της Διοίκησης, που 
αφορά στην λειτουργία του Πνευματικού Κέντρου, στην 
αλληλογραφία τους, στις συναντήσεις τους μετους διδά¬ 
σκοντες στα τμήματα, τους Δημότες κ.λπ. 

- Σύνταξη των Αποφάσεων Προέδρου Δ. Σ. για αρμο¬ 
διότητες των Διοικητικών υπηρεσιώντου. Γιατις δαπάνες 
που πραγματοποιείτο Πνευματικό Κέντρο, (π.χ. για ανα¬ 
θέσεις έργων, προμήθειες, κ.λπ.) και για θέματα που αφο- 

ρούν στο προσωπικό του (μισθοδοτικά, ασφαλιστικά, 
κ.λπ.) οι αποφάσεις Προέδρου Δ. Σ. συντάσσονται με ευ¬ 
θύνη της Οικονομικής Υπηρεσίας & της Υπηρεσίας Θεμά¬ 
των Προσωπικού, αντίστοιχα. 

- Τήρηση σχετικού αρχείου, σε ειδικά ντοσιέ κατά αύξο- 
ντα αριθμό απόφασης. 

2. Υπηρεσία Διεκπεραίωσης εγγράφων - Πρωτοκόλλου - 
Αρχείου - Αποθήκης - Φύλαξης & Καθαριότητας κτιρίου. 

- Λειτουργία τηλεφωνικού κέντρου και φροντίδα παρα¬ 
λαβής, πρωτοκόλλησης, συσχέτισης και διεκπεραίωσης 
όλων των εισερχομένων & εξερχομένων εγγράφων του 
Πνευματικού Κέντρου. 

- Τήρηση των σχετικών βιβλίων που προβλέπει ο νόμος. 

- Δακτυλογράφηση, παραβολή, αναπαραγωγή (φωτο¬ 
τυπίες) & διεκπεραίωση της αλληλογραφίας του Νομικού 
Προσώπου, προς & από τις Δημόσιες υπηρεσίες, δημό¬ 
τες, κ.λπ. 

- Διενέργεια δημοσιεύσεων & τοιχοκολλήσεων των 
αποφάσεων του Διοικητικού Συμβουλίου & της Εκτελε¬ 
στικής Επιτροπής, καθώς &επιδόσεωντωνπροσκλήσεων 
& ανακοινώσεων όπου απαιτείται. 

- Τήρηση του γενικού αρχείου του Νομικού Προσώπου, 
φύλαξη και συντήρηση των εγγράφων των υπηρεσιών και 
αρχειοθέτησή τους. 

- Παρακολούθηση των υλικών που έχει προμηθευτεί το 
Π.Κ. και τήρηση των παρακάτω βιβλίων: 

α) Καταχωρήσεως Προμηθειών, β) Εισερχομένων και 
Εξερχομένων ειδών. 

- Παραλαβή (σύμφωνα με τις υποδείξεις του αρμόδιου 
γραφείου προμηθειών) των υλικών που προμηθεύεται το 
Κέντρο και φροντίδα για την φύλαξη (και συντήρησή τους 
εάν χρειάζεται) καθώς & την διάθεση των ειδών αυτών 
στις υπηρεσίες με αποδεικτικά παραλαβής. 

- Μέριμνα για την ρύθμιση των βαρδιών του προσωπι¬ 
κού καθαριότητας με τέτοιο τρόπο ώστε να εξασφαλίζε¬ 
ται η καθαριότητα των αιθουσών διδασκαλίας, των γρα¬ 
φείων καθώς και των χώρων υγιεινής, δεδομένου ότι το 
Πνευματικό Κέντρο λειτουργεί καθημερινά επί 12ώρου 
βάσεως και εκτάκτως Σαββατοκύριακα όταν διοργανώ- 
νονται εκδηλώσεις ή φιλοξενίες συλλόγων - σωματείων 
και άλλων φορέων. 

3. Υπηρεσία Θεμάτων Προσωπικού Π. Κ. 

- Φροντίδα για την τακτική ενημέρωση της υπηρεσίας 
με τις διατάξεις, νόμους & Προεδρικά Δ/τα και μέριμνα 
εφαρμογής τους στο προσωπικό του Π.Κ. 

- Κατάρτιση εισηγήσεων, εκτέλεση των αποφάσεων της 
Διοίκησης, διεκπεραίωση αλληλογραφίας περί διορι¬ 
σμών, προαγωγών, απολύσεων, αποδοχής παραιτήσεων, 
μεταθέσεων, τοποθετήσεων, πειθαρχικού δικαίου, χορη¬ 
γήσεων αναρρωτικών και κανονικών αδειών, παροχής κά¬ 
θε μισθολογικής προσαύξησης κ.λπ. των τακτικών & εκτά¬ 
κτων υπαλλήλων του Πνευματικού Κέντρου. 

- Προετοιμασία εισηγήσεων προς το Υπηρεσιακό Συμ¬ 
βούλιο για κάθε υπόθεση των υπαλλήλων, που ανήκει κα¬ 
τά το νόμο στην αρμοδιότητάτου Π.Κ. και δραστηριοποί- 
ηση ανάλογα των αποφάσεων ή γνωματεύσεων που αυτό 
λαμβάνει. 

- Κατάρτιση προγραμμάτων εργασίας της υπηρεσίας 
και των υπαλλήλων κατά τις μη εργάσιμες ημέρες και 
ώρες, μετά από σχετική εισήγηση των ενδιαφερομένων 
υπηρεσιών. 

- Έκδοση πιστοποιητικών και βεβαιώσεων, τακτικών & 
εκτάκτων υπαλλήλων που έχουν σχέση με την υπηρεσία. 


-Τήρηση μητρώου, ευρετηρίου και ατομικών φακέλων 
του τακτικού & εκτάκτου προσωπικού. 

-Φροντίδα για τη σύνταξη και τήρηση σε αρχείο των 
συμβάσεων εργασίας του προσωπικού. 

-Τήρηση βιβλιοθήκης και σχετικού ευρετηρίου βιβλίων, 
συγγραμμάτων, Φ.Ε.Κ., Νόμων, κ.λπ. 

- Προετοιμασία εισηγήσεων που αφορούν σετροποποι- 
ήσειςτου ισχύοντος Ο.Ε.Υ. 

- Συνεργασία σε μηνιαία βάση με το αρμόδιο γραφείο μι¬ 
σθοδοσίας, προκειμένου να παρέχονται πληροφορίες, 
στοιχεία και κάθε δυνατή βοήθεια για τις αμοιβές του προ¬ 
σωπικού. 

4. Υπηρεσία Δημοσίων Σχέσεων 

- Όσον αφορά στις Δημόσιες Σχέσεις, προετοιμασία ει¬ 
σηγήσεων και παροχή πληροφοριών, στο Συμβούλιο για 
διευκόλυνση στην λήψη αποφάσεων σχετικά με καινούρ¬ 
γιες δραστηριότητες πολιτιστικού και κοινωνικού περιε¬ 
χομένου. 

- Εξασφάλιση συμμετοχής του Δήμου (& Π. Κ.) σε εξει- 
δικευμένα προγράμματα, οργανισμών όπως ο Ο. ΚΑ. ΝΑ, η 
υπθεοο, κ.ά και φροντίδα για την απρόσκοπτη εφαρμογή 
των προγραμμάτων αυτών, όσο διαρκούν. 

-Συνεργασία με: 

1. Μαζικούς φορείςτης πόλης, σχολικές επιτροπές, σω¬ 
ματεία, συλλόγους, Μ. Μ. Ε. κ.λπ. (παρέχοντας κάθε δυ¬ 
νατή διευκόλυνση κατά την συμμετοχή τους σε εκδηλώ¬ 
σεις μας και ενημερώνοντάς τους για τις δραστηριότητες 
του Κέντρου). 

2. Μορφωτικά ιδρύματα. 

3. Εθνικό Κέντρο Βιβλίου (με σκοπό την διευκόλυνση & 
προώθηση πρωτοβουλιών για την διάδοση της φιλανα- 
γνωσίας των Δημοτών μας). 

4. Δημόσιες Υπηρεσίες. 

- Τήρηση μηχανογραφημένης λίστας με ονόματα, διευ¬ 
θύνσεις και άλλα στοιχεία συμβούλων, επισήμων, επιτρο¬ 
πών, συλλόγων, σωματείων, διαφόρων υπηρεσιών και πο¬ 
λιτιστικών φορέων. 

Β. Γραφείο Οικονομικών Υπηρεσιών 

1. Υπηρεσία Εσόδων & Εξόδων - Προϋπολογισμού - Εκ- 
καθαρίσεως Δαπανών - Απολογισμών Οικονομικών ετών - 
Προμηθειών. 

- Διευθέτηση διαδικασιών για την εκκαθάριση (πληρω¬ 
μή) κάθε δαπάνης. 

Αφορά τον έλεγχο πληρότητας και νομιμότητας των δι- 
καιολογητικών και γενικά των παραστατικών στοιχείων 
κάθε δαπάνης, εφ’ όσον έχει προβλεφθεί η ανάλογη πί¬ 
στωση στον τρέχοντα προϋπολογισμό. 

- Έκδοση χρηματικών ενταλμάτων πληρωμής (βάσει τι¬ 
μολογίων & μισθοδοτικών καταστάσεων). 

- Τήρηση των βιβλίωνπου ορίζει ο νόμος (καθολικό, ημε¬ 
ρολόγιο, μισθολόγιο, κ.λπ.) και αρχειοθέτηση όλων των 
χρηματικών ενταλμάτων, σε ειδικά ντοσιέ. 

- Έλεγχος των καταχωρημένων εγγραφών σε μηνιαία 
βάση. 

- Παραλαβή εισπραχθέντων διδάκτρων από τις υπηρε¬ 
σίες (Ωδείο, Χορευτικό, κ.λπ.) και κατάθεσή τους στο Τα¬ 
μείο του Δήμου, με την προσκόμιση υπηρεσιακών σημει¬ 
ωμάτων και εν συνεχεία τήρηση αρχείου διπλοτύπων εί¬ 
σπραξης. 

- Διεκπεραίωση κάθε άλλης εργασίας οικονομικής φύ- 
σεως που αφορά στα τμήματα και τήρηση αρχείου κατα¬ 
θέσεων υπέρ Π. Κ. μετά αποδεικτικά Τ. Π. Δ. της οικείας 
Δ. Ο. Υ. 

- Συγκέντρωση, έλεγχος και καταχώρηση στα λογιστικά 
βιβλία των αποτελεσμάτων της εκτέλεσης του προϋπολο¬ 
γισμού εξόδων, συγκέντρωση του υλικού που χρειάζεται 
για την σύνταξη του απολογισμού εσόδων-εξόδων. 

- Εισήγηση στοιχείων σχετικά με τις αναμορφώσεις του 
προϋπολογισμού για εγγραφή νέων εσόδων ή χορήγηση 
συμπληρωματικών ή έκτακτων πιστώσεων. 

- Εκτέλεση των εντολών της Διοίκησης και διενέργεια 
των νομίμων διαδικασιών για την υλοποίηση των απαιτού- 
μενων προμηθειών για την κάλυψη των αναγκών κάθε 
υπηρεσίας του Νομικού Προσώπου. 

- Διευθέτηση των απαραίτητων ενεργειών για την κάλυ¬ 
ψη του κόστους συντήρησης και επισκευής μουσικών ορ¬ 
γάνων, στολών & λοιπού εξοπλισμού όλων των υπηρε¬ 
σιών του Νομικού Προσώπου. 

2. Υπηρεσία Μισθοδοσίας & Ασφαλιστικών Θεμάτων 

-Έκδοση των χρηματικών ενταλμάτων μισθοδοσίας κα¬ 
θώς και των ετησίων βεβαιώσεων αποδοχών για χρήση 
στην Εφορία, του προσωπικού με σχέση εργασίας Ιδιωτι¬ 
κού & Δημοσίου Δικαίου. 

- Διεκπεραίωση διαδικασιών για την μηνιαία καταβολή 
των μισθών στο προσωπικό (είτε αυτό υλοποιείται μέσω 
τραπεζικού λογαριασμού είτε απ’ ευθείας μέσω της 
Δ.Ο.Υ.). 

- Διευθέτηση Ασφαλιστικών Θεμάτων και διεκπεραίωση 
κάθε άλλης εργασίας που αφορά στην ασφάλιση του 
προσωπικού. 

Γ. Γραφείο Πολιτιστικών - Μορφωτικών Δραστηριοτή¬ 
των. 

1. Υπηρεσία Διοργάνωσης Εκδηλώσεων Πολιτιστικού - 
Μορφωτικού - Επιστημονικού κ.ά. χαρακτήρα. 

- Επιμέλεια της οργάνωσης των διαφόρων εκδηλώσεων 
του Πνευματικού Κέντρου, κατάρτιση προγραμμάτων και 
καθορισμός πλαισίου για τη διεξαγωγή των εκδηλώσεων. 

- Μέριμνα για την υλοποίηση των παρακάτω αναγκαίων 
εργασιών: 

1. Διακόσμησηςτου χώρου που θα διεξαχθείη εκδήλωση, 

II. Διαφήμισή της (προετοιμασία & παραγγελία προ¬ 
γραμμάτων - προσκλήσεων, μέριμνα αποστολή τους σε 
επισήμους και λοιπούς προσκεκλημένους, ανάρτηση 
ανακοινώσεων, προγραμματισμός αναγγελιών με αυτοκί¬ 
νητο, δημοσίευση διαφημίσεων σε τοπικά έντυπα & τηλε¬ 
οπτικά μέσα), 

III. Διεκπεραίωση αναγκαίων παραγγελιών διαφόρων ει¬ 
δών σε συνεργασία με το αρμόδιο γραφείο προμηθειών, 

IV. Επαφή με τους καλλιτέχνες, ομιλητές, υπευθύνους 
διοργανώσεων για ρύθμιση όλων των επιμέρους θεμά¬ 
των. 

V. Επίβλεψη του χώρου της εκδήλωσης και μέριμνα δι¬ 
ευθέτησης κάθε απρόβλεπτης εργασίας. 

VI. Προσφώνησητωνεπισήμωνπαρευρισκομένων, αναγ¬ 
γελία του προγράμματος ή αναγκαίων ανακοινώσεων. 

2. Υπηρεσία Δημοτικής Βιβλιοθήκης - Εκδόσεων (εντύ¬ 
πων, βιβλίων, συγγραμμάτων, κ.λπ.) 

- Φροντίδα καταχώρησης των νέων τίτλων βιβλίων, στο 
βιβλίο εισαγωγής. 

- Συμπλήρωση για κάθε βιβλίο ενός ειδικού εντύπου, 
του φύλλου ανάλυσης υλικού όπου αναγράφονται τα βα¬ 
σικά στοιχεία του βιβλίου (τίτλος, εκδότης, ημερομηνία 
έκδοσης, τόπος έκδοσης, αριθμός σελίδων, διαστάσεις 
βιβλίου, θεματολογία, κ.λπ.). 


- Ταξινόμηση των βιβλίων σύμφωνα με το διεθνές σύ¬ 
στημα καταλογογράφησης ΩΕννΕΥ και τους κώδικες 
ΑΑΘΒ2. 

- Καταχώρηση των στοιχείων αυτών, στο ειδικό βιβλιο- 
θηκονομικό πρόγραμμα που διαθέτει η βιβλιοθήκη το 
ΑΒΕΚΤ 4 αλλά & στο ΕχοθΙ, προκειμένου να παρέχουμε 
κάθε δυνατή πληροφορία σχετικά με τους τίτλους που 
διαθέτει η Βιβλιοθήκη ή άλλων στατιστικών στοιχείων. 

- Μετά την καταχώρηση (στο ειδικό πρόγραμμα), επι¬ 
κόλληση (σε αυτό) του αριθμού ταξινόμησης και τοποθέ¬ 
τησή του (ανάλογατην κατηγορία), στην βιβλιοθήκη. 

- Υποδοχή αναγνωστών και παροχή πληροφοριών ώστε 
να διευκολυνθούν στην επιλογή των βιβλίων που επιθυ¬ 
μούν. 

- Τήρηση σε ειδική καρτέλα, των στοιχείων του κάθε 
αναγνώστη ο οποίος θέλει να δανειστεί τα βιβλία της αρε- 
σκείας του. 

- Σχετικά με την τριμηνιαία έκδοση του εντύπου ΛΑΜΠΗ¬ 
ΔΟΝΑ, συγκέντρωση κειμένων, άρθρων, ανακοινώσεων 
και γενικά της προς δημοσίευση ύλης. Διόρθωση δοκιμίων 
(όσες φορές απαιτείται) προς αποφυγή λαθών. Συνεργα¬ 
σία με τους αρμόδιους του τυπογραφείου στη σελιδοποίη¬ 
ση και παραλαβή από το τυπογραφείο των τευχών. 

Μέριμνα διανομής του εντύπου μέσω των ΕΛ.ΤΑή οποι- 
ουδήποτε άλλου πρόσφορου μέσου. Παρεμφερής είναι 
και η διαδικασία για την έκδοση συγγράμματος. 

3. Υπηρεσία Δημοτικού Ωδείου 

- Ενημέρωση ειδικών βιβλίων & εντύπων που προβλέπει 
ο κανονισμός λειτουργίας του Ωδείου, όπως: 

1. Μαθητολόγιο (περιέχει: ονομ/μοτου μαθητή, πατρώ¬ 
νυμο ,διεύθυνση, έτος γέννησης, τηλέφωνο, ημερομηνία 
εγγραφής, έτος φοίτησης, ειδικό μάθημα, σχολή, καθη¬ 
γητή & διάφορες παρατηρήσεις), 

2. Παρουσιολόγιο, 

3. Πρωτόκολλο εισερχομένων & εξερχομένων εγγρά¬ 
φων και τήρηση ειδικού αρχείου (αλληλογραφίας με 
ΥΠ.ΠΟ., αιτήσεων πρόσληψης διδακτικού προσωπικού, 
αιτήσεων εγγραφής των σπουδαστών, αποστολής & επι¬ 
στροφής θεωρημένων μαθητολογίων, γνωστοποιήσεων 
συγκρότησης εξεταστικών επιτροπών, προσκλήσεων εκ¬ 
δηλώσεων - σεμιναρίων, κ.λπ.). 

4. Βιβλιάρια Σπουδών των μαθητών. 

5. Βιβλίο εισπράξεων (καταχωρούνται οι εισπράξεις δι¬ 
δάκτρων που υλοποιούνται σε μηνιαία βάση απάτη Γραμ- 
ματεία του Ωδείου και κατατίθενται στο Ταμείο του Δή¬ 
μου, με ευθύνη της Οικονομικής Υπηρεσίας του Νομικού 
Προσώπου). 

- Σύνταξη σε συνεργασία με τους διδάσκοντες των προ¬ 
γραμμάτων διδασκαλίας & των εξετάσεων και ρύθμισή 
τους σε περιπτώσεις απουσίας κάποιου διδασκάλου. 

- Επίβλεψη τήρησης των προγραμμάτων και ρύθμιση 
λοιπών εργασιών απαραίτητων για την απρόσκοπτη υλο¬ 
ποίηση των μαθημάτων του Ωδείου. 

- Διεκπεραίωση εργασιών για την προετοιμασία των εκ¬ 
δηλώσεων που διοργανώνει η υπηρεσία (σε συνεργασία 
με το αρμόδιο γραφείο εκδηλώσεων) καθώς και των εκ¬ 
δηλώσεων (άλλων Δήμων, Συλλόγων, κ.λπ.) στις οποίες 
συμμετέχουν τμήματα ή σχολές του Ωδείου. 

- Παροχή κάθε σχετικής πληροφορίας σε σπουδαστές, 
γονείς & δημότες γενικότερα. 

- Εισήγηση θεμάτων σχετικά με την λειτουργία της υπη¬ 
ρεσίας στο Συμβούλιο και φροντίδα υλοποίησης των σχε¬ 
τικών αποφάσεων που λαμβάνονται. 

- Μέριμνατακτικής συντήρησης και επισκευής των Μου¬ 
σικών Οργάνων ώστε να εξασφαλίζεται η καλή λειτουργία 
τους και η ομαλή διεξαγωγή των μαθημάτων καθώς και 
των στολών που διαθέτει στο βεστιάριό του για τις Χορω¬ 
δίες και την Φιλαρμονική Ορχήστρα. 

- Ενημέρωση του ειδικού προγράμματος μηχανοργά¬ 
νωσης ΟΩΕΟΝ III (Αφορά πρόγραμμα δοίΙνναΓθ που λει¬ 
τουργεί μέσω Η/Υ και χρησιμοποιείται ειδικά από Ωδεία, 
εφόσον τηρεί όλες τις προδιαγραφές και τους κανονι¬ 
σμούς που προσδιορίζει το ΥΠ. ΠΟ. σχετικά με την λει¬ 
τουργία των Ωδείων). 

4. Υπηρεσία Παραδοσιακών Χορών - Κατασκευής Πα¬ 
ραδοσιακών στολών 

- Αρχειοθέτηση όλων των αιτήσεων εγγραφής των μα¬ 
θητών των τμημάτων, σε ειδικά ντοσιέ και διεκπεραίωση 
της αλληλογραφίας για προσκλήσεις συμμετοχής του 
τμήματος παραστάσεων σε διάφορες εκδηλώσεις. 

- Μέριμνα διευθέτησης θεμάτωνπου αφορούν στις συμ¬ 
μετοχές άλλων χορευτικών & λοιπών σχημάτων σε εκδη¬ 
λώσεις που διοργανώνει το Πνευματικό Κέντρο (σε συ¬ 
νεργασία με τους αρμόδιους υπαλλήλους), για δανεισμό 
στολών, κλπ. 

- Ενημέρωση ειδικών ατομικών καρτελών για τα μέλη 
των τμημάτων. 

- Είσπραξη μηνιαίων εισφορών (των μελών) και παρά¬ 
δοσή τους στον αρμόδιο υπάλληλο για την περαιτέρω 
διαδικασία κατάθεσής τους. 

- Κατάρτιση (σε συνεργασία με τους διδασκάλους) των 
προγραμμάτων διδασκαλίας και ενημέρωση των σπουδα¬ 
στών σε περίπτωση μη πραγματοποίησης του μαθήματος 
(με τηλεφωνική επικοινωνία μαζί τους & ανάρτηση ανα¬ 
κοινώσεων). 

- Τήρηση (σε συνεργασία με τους διδασκάλους) πα- 
ρουσιολογίων των σπουδαστών. 

- Συντήρηση & επισκευή των στολών που διαθέτει στο 
βεστιάριό του. 

- Τη συντήρηση & επισκευή των στολών που διαθέτει 
στο βεστιάριό του το χορευτικό αναλαμβάνει υπεύθυνος 
υπάλληλος με την επίβλεψη των χοροδιδασκάλων και επί¬ 
σης αναλαμβάνει την ευθύνη κατασκευής νέων παραδο¬ 
σιακών φορεσιών (σύμφωνα με τις ανάγκες του τμήμα¬ 
τος) με μελλοντικό στόχο την εξασφάλιση αρκετών στο¬ 
λών που θα επιτρέπουν τον δανεισμό τους στα σχολεία 
της πόλης. 

- Στην ίδια υπηρεσία ανήκει και η ευθύνη συντήρησης - 
επισκευής και κατασκευής στολών για την Φιλαρμονική 
Ορχήστρα και τις χορωδίες του Δημοτικού Ωδείου. 

5. Υπηρεσία Εικαστικών Εφαρμογών & λοιπών δραστη¬ 
ριοτήτων (Εργαστήρι Φωτογραφίας - Ζωγραφικής - Κινη¬ 
ματογράφου, κ.λπ.) 

- Αρχειοθέτηση όλων των αιτήσεων εγγραφής των με¬ 
λών των τμημάτων, σε ειδικά ντοσιέ και διεκπεραίωση της 
αλληλογραφίας για συμμετοχές των μελών σε κοινές εκ¬ 
θέσεις που διοργανώνονται από άλλους φορείς ή εκθέ¬ 
σεις που διοργανώνει το Πνευματικό Κέντρο (σε συνερ¬ 
γασία με τον αρμόδιο γραφείο εκδηλώσεων). 

- Ενημέρωση ειδικών ατομικών καρτελών για κάθε μέ¬ 
λος. 

- Είσπραξη μηνιαίων εισφορών (των μελών) και παρά¬ 
δοσή τους στον αρμόδιο υπάλληλο της Οικονομικής για 
την περαιτέρω διαδικασία κατάθεσής τους. 

- Κατάρτιση (σε συνεργασία με τους δασκάλους) των 
μαθημάτων και ενημέρωση των μελών σε περίπτωση ακύ¬ 


ρωσης του μαθήματος (με τηλεφωνική επικοινωνία ή 
ανάρτηση ανακοινώσεων). 

- Τήρηση παρουσιολογίων (μελών & διδασκάλων). 

- Διενέργεια κάθε εργασίας (σε συνεργασία με τα αρ¬ 
μόδια τμήματα) σχετικά με την προμήθεια ή συντήρηση 
του απαραίτητου εξοπλισμού των τμημάτων για την ομα¬ 
λή λειτουργία τους. 

ΑΚΡΟΤΕΛΕΥΤΙΟ ΑΡΘΡΟ 

Από την απόφαση αυτή προκαλείται δαπάνη σε βάρος 
του προϋπολογισμού του Π. Κ. ύψους 240.568 ευρώ για 
το τρέχον έτος και εφόσον πληρωθούν όλες οι συνιστώ- 
μενες θέσεις. 

Επίσης ανάλογο απαιτούμενο ποσό για την μισθοδοσία 
του υπηρετούντος & υπό πρόσληψη προσωπικού θα εγ- 
γράφεται για τα επόμενα έτη και στους αντίστοιχους Κ.Α. 
στους προϋπολογισμούς του Πνευματικού Κέντρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 2 Μαρτίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

(4) 

Απόκτηση Ελληνικής Ιθαγένειας από την ομογενή 
ΜΙΧΑΙΛΗΚ Μαρινάτου Νικολάου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 2005/9.3.2004 (ταυταριθμ.) απόφαση της Γενι¬ 
κής Γραμματέως Περιφέρειας Δυτικής Μακεδονίας που 
εκδόθηκε σύμφωνα με τις διατάξεις του άρθρου 1 του Ν. 
2790/2000 (ΦΕΚ 24 τ.Α') (Αποκατάσταση των παλιννο- 
στούντων ομογενών από την τέως Σοβ. Ένωση και άλλες 
διατάξεις) και του άρθρου 76 του Ν. 2910/2001 (ΦΕΚ 91 
τ.Α'), γίνεται αποδεκτή η από 24.11.2003 αίτηση της ΜΙ- 
ΧΑΪΛΗ Κ ΜΑΡΙΝ ΑΣ του ΝIΚΟΛΑΟΥ ομογενούς από το Ουζ¬ 
μπεκιστάν περί αποκτήσεως της Ελληνικής Ιθαγένειας. 

Με εντολή Γ ενικής Γ ραμματέως Περιφέρειας 
Ο Προϊστάμενος Διεύθυνσης 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

Αριθ. 1926 (5) 

Τροποποίηση της συστατικής πράξης του Πνευματικού 

Κέντρου Δήμου Φιλιππιάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

2. Τις διατάξεις του άρθρου 1 - 7, του Ν. 2503/97 «περί 
Διοίκηση, στελέχωσητης Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

3. Την 43/1987 απόφαση του Δημοτικού Συμβουλίου Φι- 
λιππιάδας, με την οποία συστήθηκε στο Δήμο, ίδιο Νομι¬ 
κό Πρόσωπο, με την επωνυμία, «Πνευματικό Κέντρο Δή¬ 
μου Φιλιππιάδας», εγκρίθηκε με την ΕΣ.3810/1987 από- 

φάση του Νομάρχη Πρέβεζας και δημοσιεύτηκε, στο 
444/21.8.1987 ΦΕΚ,τ. Β'. 

4. Την 1/2004 απόφαση του Δημοτικού Συμβουλίου Φι- 
λιππιάδας, «περίτροποποιήσεως της συστατικής πράξης 
του Πνευματικού Κέντρου Δήμου Φιλιππιάδας». 

5. Την 20921/19.9.2001 απόφαση του Γενικού Γραμμα¬ 
τέα Περιφέρειας Ηπείρου, «περί μεταβίβασης αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κ.λπ., με εντολή Γενικού Γραμματέα Πε¬ 
ριφέρειας, στο Γ ενικό Δ/ντή, στο Δ/ντή και στους Πρ/νους 
των τμημάτων της Δ/νσης Τοπικής Αυτ/σης και Δ/σης των 
Νομών, εκτός της έδρας της Περιφέρειας(ΦΕΚ 1271/ 
2.10.2001, τ. Β')», αποφασίζουμε: 

Επικυρώνουμε την 1/2004 απόφαση του Δημοτικού 
Συμβουλίου Φιλιππιάδας «περί τροποποίησης της συστα¬ 
τικής πράξης του Πνευματικού Κέντρου Δήμου Φιλιππιά- 
δας», ως εξής: 

Η παράγραφος 3, περίπτωση α) της συστατικής πράξης 
του Πνευματικού Κέντρου: «3. Πόροιτου Πνευματικού Κέ¬ 
ντρου είναι α) Η ετήσια επιχορήγηση του Δήμου Φιλιππιά- 
δας, δρχ. ενός εκατομμυρίου (1000.000)», τροποποιείται 
και διαμορφώνεται ως εξής: «3. Πόροι του Πνευματικού 
Κέντρου είναι α) Η ετήσια επιχορήγηση του Δήμου Φιλιπ- 
πιάδας, εβδομήντα χιλιάδων ευρώ (70.000,00 ευρώ)». 

Κατά τα λοιπά ισχύει, όπως έχει, η συστατική πράξη του 
Νομικού Προσώπου, με την επωνυμία «Πνευματικό Κέ¬ 
ντρο Δήμου Φιλιππιάδας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 22 Μαρτίου 2004 

Με εντολή Γ ενικού Γ ραμματέα Περιφέρειας 
Η Αναπληρ. Διευθύντρια 
Μ. ΠΙΠΙΛΙΔΟΥ 

-♦- 

Αριθ. οικ. 2200 (6) 

Τ ροποποίηση συστατικής πράξης «Σχολική Επιτροπή Δη¬ 
μοτικού Σχολείου και Νηπιαγωγείου Κώστου» Ν. Κυ¬ 
κλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 5τουΝ. 1894/90 (Φ.Ε.Κ. 110/Α790), 

β) του άρθρου 203του Π.Δ. 4140/95 (Δ.Κ.Κ.), 

γ) της παρ. 10του άρθρου 6του Ν. 2503/97(ΦΕΚ 107/Α797), 

δ) των άρθρων 1 και 15 του Ν. 2539/97(ΦΕΚ244/Α'/97). 

2. Την 612/7.2.1992 απόφαση του Νομάρχη Κυκλάδων 
«Σύσταση ιδίου Νομικού Προσώπου στην Κοινότητα Κώ¬ 
στου Ν. Κυκλάδων με την επωνυμία Σχολική Επιτροπή Δη¬ 
μοτικού Σχολείου Κώστου» (Φ.Ε.Κ. 265/Β'/17.4.92), όπως 
τροποποιήθηκε με την 14375/4.11.96 απόφαση της Ανα- 
πληρώτριας Περιφερειακής Διευθύντριας Ν. Κυκλάδων 
σε «Σχολική Επιτροπή Νηπιαγωγείου Κώστου Δήμου Πά¬ 
ρου» (ΦΕΚ 1045/Β720.11.96). 

3. Την 11374/03/8.3.2004 απόφαση μας «Τροποποίηση 
συστατικής πράξης Σχολικής Επιτροπής Δημοτικού Σχο¬ 
λείου και Νηπιαγωγείου Λευκώντης Κοινότητας Λευκών». 

4. Την 399/2003 απόφαση του Δημοτικού Συμβουλίου 
Πάρου. 

5. Την 9743/17.6.2003 απόφαση της Γενικού Γραμμα¬ 


τέα Περιφέρειας Νοτίου Αιγαίου, περί ορισμού Αναπλη¬ 
ρωτή Γενικού Διευθυντή, αποφασίζουμε: 

Τροποποιούμε την παρ. 1 της 612/7.2.1992 απόφαση 
του Νομάρχη Κυκλάδων, όπως τροποποιήθηκε με τη 
14375/4.11.1996 απόφαση της Αναπληρώτριας Περιφε¬ 
ρειακής Διευθύντριας Ν. Κυκλάδων ως εξής: 

1. Συστήνουμε στο Δήμο Πάρου του Νομού Κυκλάδων 
Νομικό Πρόσωπο με την επωνυμία «Σχολική Επιτροπή 
Νηπιαγωγείου Κώστου». 

Το Νομικό Πρόσωπο διοικείται από Διοικητικό Συμβού¬ 
λιο τα μέλη του οποίου μαζί με τους αναπληρωτές τους 
ορίζονται από το Δημοτικό Συμβούλιο σύμφωνα με το άρ¬ 
θρο 203 του ΠΔ 410/95 και το άρθρο 5 του Ν. 1894/90. 

Κατά τα λοιπά ισχύει η 612/7.2.1992 απόφαση του Νο¬ 
μάρχη Κυκλάδων. 

Από τις διατάξεις της παρούσας απόφασης προκύπτει 
δαπάνη σε βάρος του ανωτέρου Νομικού Προσώπου το 
ύψος της οποίας δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Μαρτίου 2004 

Η Γενική Γραμματέας Περιφέρειας κ.α.α. 

Ο Αναπλ. Γ ενικός Διευθυντής 
ΣΠ. ΠΛΙΑΤΣΙΚΑΣ 

-♦- 

Αριθ. 11374/03 (7) 

Τ ροποποίηση συστατικής πράξης «Σχολική Επιτροπή Δη¬ 
μοτικού Σχολείου και Νηπιαγωγείου Λευκών της Κοι¬ 
νότητας Λευκών» Ν. Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 5του Ν. 1894/90 (Φ.Ε.Κ. 110/Α790), 

β) του άρθρου 203του Π.Δ. 410/95 (Δ.Κ.Κ.), 

γ) της παρ. 10 του άρθρου 6 του Ν. 2503/97 (ΦΕΚ 
107/Α7 97), 

δ) των άρθρων 1 και 15του Ν. 2539/97(ΦΕΚ244/Α'/97). 

2. Την 4885/28.8.1991 απόφαση του Νομάρχη Κυκλά¬ 
δων «Σύσταση ιδίου Νομικού Προσώπου στην Κοινότητα 
Λευκών Ν. Κυκλάδων με την επωνυμία Σχολική Επιτροπή 
Δημοτικού Σχολείου και Νηπιαγωγείου Λευκών της Κοι¬ 
νότητας Λευκών» (Φ.Ε.Κ. 778/Β724.9.1991). 

3. Την Δ4/351/29.3.1994 Κ.Υ.Α. των Υπουργών Εθνικής 
Παιδείας και Θρησκευμάτων και Οικονομικών «Συγχώ¬ 
νευση Δημοτικών Σχολείων Λευκών και Κώστου με την 
ονομασία Σχολείο Λευκών - Κώστου Πάρου» (Φ.Ε.Κ. 
269/14.4.1994). 

4. Την 398/2003 απόφαση του Δημοτικού Συμβουλίου 
Πάρου. 

5. Την 9743/17.6.2003 απόφαση της Γενικού Γραμμα¬ 
τέα Περιφέρειας Νοτίου Αιγαίου, περί ορισμού Αναπλη¬ 
ρωτή Γενικού Διευθυντή, αποφασίζουμε: 

Τροποποιούμε την παρ. 1 της 4885/28.8.1991 απόφαση 
του Νομάρχη Κυκλάδων ως εξής: 

1. Συστήνουμε στο Δήμο Πάρου του Νομού Κυκλάδων 
Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου Λευκών - Κώστου Πάρου». 

Το Νομικό Πρόσωπο διοικείται από Διοικητικό Συμβού¬ 
λιο τα μέλη του οποίου μαζί με τους αναπληρωτές τους 

ορίζονται από το Δημοτικό Συμβούλιο σύμφωνα με το άρ¬ 
θρο 203 του ΠΔ 41 0/95 και το άρθρο 5 του Ν. 1894/90. 

Κατά τα λοιπά ισχύει η 4885/28.8.1991 απόφαση του 
Νομάρχη Κυκλάδων. 

Από τις διατάξεις της παρούσας απόφασης προκύπτει 
δαπάνη σε βάρος του ανώτερου Νομικού Προσώπου το 
ύψος της οποίας δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Μαρτίου 2004 
Η Γενική Γραμματέας Περιφέρειας κ.α.α. 

Ο Αναπλ. Γ ενικός Διευθυντής 
ΣΠ. ΠΛΙΑΤΣΙΚΑΣ 
-♦- 

Αριθ. 1670 (8) 

Κύρωση του Υποχρεωτικού Αναδασμού (Τμήμα) του 
αγρ/τος «Αργυροχώρι» Ιωαννίνων, έτους 1998. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 15 του Ν. 674/77 «Περί ανα¬ 
δασμού της γης κ.τ.λ.». 

2. Τις διατάξεις των άρθρων 3 παρ. 1 και 16 παρ. 1 του 
Ν. 2218/94 ,σε συνδυασμό μετά άρθρα 8 και62του Π.Δ. 
30/1996 του Κώδικα Νομ/κής Αυτ/σης. 

3. Το Τ/1638/18.3.2004 έγγραφο του Τμήματος Τοπο- 
γραφικής και κτηματολογικών στοιχείων της Δ/νσης Εγ¬ 
γείων Βελτιώσεων - Τοπογραφικής και Πολιτικής Γης με 
τα συνημμένα σ’ αυτό: α) του Πίνακα Διανομής και του 
αποσπάσματος του κτηματολογικού πίνακα, β) του δια¬ 
γράμματος σε φωτοτυπία, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον υποχρεωτικό αναδασμό, έτους 1998,στην 
κτηματική περιοχή τμήμα του αγρ/τος «Αργυροχώρι» Ιω¬ 
αννίνων, όπως αυτό απεικονίζεται στους συνταχθέντες 
από την Επιτροπή αναδασμού κτηματολογικούς πίνακες 
και τα διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Μαρτίου 2004 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθ. 20041712α (9) 

Εκχώρηση επιπλέον Αρμοδιότητας και Δικαιώματος Υπο¬ 
γραφής στον Αντιπρύτανη Ακαδημαϊκών Υποθέσεων 
και Προσωπικού του Πανεπιστημίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του Π.Δ. 377/1989 (ΦΕΚ 166/τ.Α7 
16.6.1989) που κυρώθηκε με το Ν. 1892/1990 (ΦΕΚ 101/ 
τ.Α'/31.7.1990) «Μετονομασίατης ΑΒΣΠ σε Πανεπιστήμιο 
Πειραιώς». 

2. Τις διατάξεις του άρθρου 3 παρ. 1 εδ. στ'περ. III και 
VIII του Ν. 2083/1992. 

3. Τις διατάξεις του άρθρου 1 του Ν. 2083/1992 όπως 
τροποποιήθηκε με το άρθρο 7 του Ν. 2158/1993. 

4. Το 174 ΦΕΚ/τ. ΝΠΔΔ/7.8.2002 στο οποίο δημοσιεύ- 
θηκε η 71807/Β2/31.7.2002 Υ.Α. του ΥΠΕΠΘ - «Εκλογή 
Πρυτανικών Αρχών». 

5. Την από 2.9.2002 απόφαση του Πρυτανικού Συμβου¬ 
λίου - Ανάθεση αρμοδιοτήτων στους Αντιπρυτάνεις. 

6. Το Π.Δ. 58/2001 (ΦΕΚ 49/τ.Α'/16.3.2001) «Οργανι¬ 
σμός Διοικητικών Υπηρεσιών του Πανεπιστημίου». 

7. Τις διατάξεις του άρθρου 11 του Ν. 2690/1996 «Κύρω¬ 
ση Κώδικα Διοικητικής Διαδικασίας και άλλες διατάξεις». 

8. Την 20032855/26.5.2003 απόφαση Πρύτανη «Εκχώ¬ 
ρηση Αρμοδιοτήτων και δικαιώματος υπογραφής στους 
Αντιπρυτάνεις του Πανεπιστημίου». 

9. Την από 3.3.2004 απόφαση του Πρυτανικού Συμβου¬ 
λίου. 

10. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού ή του Προϋπολογισμού του Πανεπιστημίου, 
αποφασίζουμε: 

Συμπληρώνουμε την 20032855/26.5.2003 απόφαση 
Πρύτανη ως προς τον Αντιπρύτανη Ακαδημαϊκών Υποθέ¬ 
σεων και Προσωπικού και του εκχωρούμε επιπλέον αρμο¬ 
διότητα και το δικαίωμα υπογραφής, ως ακολούθως: 

• Θεμάτωντου προγράμματος ΣΩΚΡΑΤΗΣ - ΕΒΑδΜΕΙΒ 
καθώς και της υπογραφής των Εντολών Πληρωμής Τρα- 
πέζης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Μαρτίου 2004 
Ο Πρύτανης 

ΒΑΣΙΛΕΙΟΣ ΚΙΜ. ΜΠΕΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




